Կրասային մասին այն ատեն լսած էի Արմենեն, որ Փորթուգալը վերջնականապես ձգելեն քանի մը շաբաթ առաջ գիշեր մը եկավ իր հոգեկան տագնապին մասին պատմելու:Հավատարմությունը բաժնված էր երկուքի, կիսված՝ ծնողքին և սիրած աղջկան միջև:Անկարելի կգտներ դիրքորոշվիլ:Գրած էր ծնողքին, մանրամասնորեն ներկայացուցած Կրասան, պատմած իրենց սիրույն մասին ու խնդրած որ հավանություն տան կատարած ընտրության:Ուզած էր, որ իրենց կյանքերը միացած ըլլային հորն ու մորը օրհնությունով: